Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Luis Casado Oliver jaunak aurkeztutako galdera, espezie aloktonoak legez kanpo sartzeari eta horrek izan lezakeen afekzioari aurre egiteko balizko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Landa Garapeneko, Ingurumeneko eta Toki Administrazioko Batzordean izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Luis Casado Oliver jaunak, Legebiltzarreko Erregelamenduan ezarritakoaren babesean, honako galdera hau egiten du, Landa Garapeneko, Ingurumeneko eta Toki Administrazioko kontseilariak batzordean ahoz erantzun dezan:

Espezie aloktonoak legez kanpo sartzea eta horrek izan lezakeen afekzioari aurre egiteko balizko neurriak aztertze aldera ADECANArekin egindako lan-bilkuran proposatu zen debeku izan beharko litzatekeela espezie exotiko inbaditzaileak saltzea eta edukitzea edo, bestela, kontrolatuta egon beharko liratekeela mikrotxipen bidez edo beste sistema baten bidez. Jakin nahiko genuke departamentuak zer deritzon planteamendu horri.

Iruñean, 2017ko azaroaren 23an

Foru parlamentaria: Luis Casado Oliver